CELEX: 62014TA0639
Language: sl
Date: 2021-09-22 00:00:00
Title: Združene zadeve T-639/14 RENV, T-352/15 in T-740/17: Sodba Splošnega sodišča z dne 22. septembra 2021 – DEI/Komisija (Državne pomoči – Cena dobave električne energije – Določitev cene, zaračunane družbi Alouminion, z odločbo arbitražnega sodišča – Sklep o ustavitvi postopka s pritožbo – Sklep o ugotovitvi neobstoja državne pomoči – Izpodbojni akt – Zadevna stranka – Pravni interes – Procesno upravičenje – Dopustnost – Pripis odgovornosti državi – Prednost – Merilo zasebnega vlagatelja – Resne težave)

15.11.2021   
            
            
               SL
            
            
               Uradni list Evropske unije
            
            
               C 462/33
            
         
      Sodba Splošnega sodišča z dne 22. septembra 2021 – DEI/Komisija
      (Združene zadeve T-639/14 RENV, T-352/15 in T-740/17) (1)
      
      (Državne pomoči - Cena dobave električne energije - Določitev cene, zaračunane družbi Alouminion, z odločbo arbitražnega sodišča - Sklep o ustavitvi postopka s pritožbo - Sklep o ugotovitvi neobstoja državne pomoči - Izpodbojni akt - Zadevna stranka - Pravni interes - Procesno upravičenje - Dopustnost - Pripis odgovornosti državi - Prednost - Merilo zasebnega vlagatelja - Resne težave)
      (2021/C 462/38)
      Jezik postopka: grščina
      
         Stranke
      
      
         Tožeča stranka: Dimosia Epicheirisi Ilektrismou AE (DEI) (Atene, Grčija), (zastopniki v zadevi T-639/14 RENV: E. Bourtzalas, A. Oikonomou, E. Salaka, C. Synodinos, H. Tagaras in D. Waelbroeck, v zadevi T-352/15: E. Bourtzalas, C. Synodinos, E. Salaka, H. Tagaras in D. Waelbroeck ter v zadevi T-740/17: E. Bourtzalas, E. Salaka, C. Synodinos, H. Tagaras, D. Waelbroeck, A. Oikonomou in V.-K.-L. Moumoutzi, odvetniki)
      
         Tožena stranka: Evropska komisija (zastopnika v zadevi T-639/14 RENV: É. Gippini Fournier in A. Bouchagiar ter v zadevah T-352/15 in T-740/17: A. Bouchagiar in P.-J. Loewenthal, agenti)
      
         Intervenientka v podporo tožene stranke: Mytilinaios AE – Omilos Epicheiriseon, nekdanja Alouminion tis Ellados VEAE (Marousi, Grčija) (zastopniki: N. Korogiannakis, N. Keramidas, E. Chrysafis in D. Diakopoulos, odvetniki)
      
         Predmet
      
      V zadevi T-639/14 RENV predlog na podlagi člena 263 PDEU za razglasitev ničnosti dopisa Komisije COMP/E3/ΟΝ/AB/ark *2014/61460 z dne 12. junija 2014, s katerim je bila družba DEI obveščena o ustavitvi postopka z njenimi pritožbami, v zadevi T-352/15 predlog na podlagi člena 263 PDEU za razglasitev ničnosti Odločbe Komisije C(2015) 1942 final z dne 25. marca 2015 (zadeva SA.38101 (2015/NN) (ex 2013/CP) – Grčija – Zatrjevana državna pomoč, dodeljena družbi Alouminion SA v obliki cen električne energije, nižjih od stroškov na podlagi arbitražne odločbe), in v zadevi T-740/17 predlog na podlagi člena 263 PDEU za razglasitev ničnosti Odločbe Komisije C(2017) 5622 final z dne 14. avgusta 2017 (zadeva SA.38101 (2015/NN) (ex 2013/CP) – Grčija – Domnevna državna pomoč, dodeljena družbi Alouminion SA v obliki cen električne energije, nižjih od stroškov na podlagi arbitražne odločbe).
      
         Izrek
      
      
                  1.
               
               
                  V zadevi T-639/14 RENV se dopis Komisije COMP/E3/ΟΝ/AB/ark *2014/61460 z dne 12. junija 2014, s katerim je bila družba Dimosia Epicheirisi Ilektrismou AE (DEI) obveščena o ustavitvi postopka z njenimi pritožbami, razglasi za ničen.
               
            
                  2.
               
               
                  V zadevi T-352/15 se Odločba Komisije C(2015) 1942 final z dne 25. marca 2015 (zadeva SA.38101 (2015/NN) (ex 2013/CP) – Zatrjevana državna pomoč, dodeljena družbi Alouminion SA v obliki cen električne energije, nižjih od stroškov na podlagi arbitražne odločbe) razglasi za nično.
               
            
                  3.
               
               
                  V zadevi T-740/17 se Odločba Komisije C(2017) 5622 final z dne 14. avgusta 2017 (zadeva SA.38101 (2015/NN) (ex 2013/CP) – Grčija – Domnevna državna pomoč, dodeljena družbi Alouminion SA v obliki cen električne energije, nižjih od stroškov na podlagi arbitražne odločbe) razglasi za nično.
               
            
                  4.
               
               
                  Evropska komisija nosi svoje stroške in stroške družbe DEI v združenih zadevah T-639/14 RENV, T-352/15 in T-740/17 ter v zadevi C-228/16 P.
               
            
                  5.
               
               
                  Družba Mytilinaios AE – Omilos Epicheiriseon nosi svoje stroške.
               
            
         (1)  UL C 395, 10.11.2014.